**PROIECTUL DECIZIE ETAPEI DE ÎNCADRARE**

**Nr. 7492 din 10.10.2**017

Ca urmare a solicitării de emitere a acordului de mediu adresate de S.C. VENUS IMP-EX S.R.L., cu sediul în com. Ogrezeni, sat Ogrezeni, str. Principală, nr. 760-762 bis, jud. Giurgiu înregistrată la A.P.M. Giurgiu cu nr. 7492 din 14.09.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, A.P.M. Giurgiu decide, ca urmare a consultărilor desfăşurate în cadrul şedinţei Comisiei de Analiză Tehnică din data de 09.10.2017, că proiectul **„Construire salon de nunți**”, propus a se realiza în com. Ogrezeni, sat Ogrezeni, str. Principală, nr. 760-762, jud. Giurgiu, nu se supune evaluării impactului asupra mediului şi nu se supune evaluării adecvate.

**Justificarea prezentei decizii:**

**I**. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 punctul 10b).

1. **Caracteristicile proiectului**

Pe terenul cu suprafața proprietate cu suprafața de 5506 mp, se află magazin mixt, bar, sală de evenimente, restaurant și se dorește construirea a încă trei construcții tip P după cum urmează:

* Anexa D – C2 cu S c = 32,15 mp și Su = 21,68 mp (grup sanitar 6,48 mp, grup sanitar 8,54 mp
* Anexa E-C3 cu Sc = 32,15 mp și Su = 21,68 mp (bucătărie 61,10 mp, camera frigorifică 4,39 mp, hol 6,03 mp, 2 grupuri sanitare)
* Cort organizare evenimente C4 cu Sc = 611,15 mp și Su = 611,15 mp
* Construcțiile se vor realiza pe o structură formată din fundație continuă din beton, structura din zidărie portantă armată, șarpantă lemn, învelitoare din tablă, tâmplărie PVC, termopane

- alimentarea cu apă în scop igienico sanitar și potabil se va face prin intermediul unui puț forat cu H = 56 m;

- evacuarea apelor uzate menajere rezultate de la grupurile sanitare sunt evacuate gravitațional în bazin betonat vidanjabil;

- din bazin apele uzate sunt vidanjate pe bază de contract de către o unitate specializată.

- energia electrică va fi asigurată de la reţeaua de energie electrică din zonă prin racordarea la rețea;

b) proiectul nu se cumulează cu alte proiecte;

c) proiectul nu presupune utilizarea resurselor naturale;

d) evacuarea deşeurilor se va face prin colectare selectivă în pubele, depozitare temporară a acestora, apoi preluarea acestora de către operatori autorizaţi din zonă;

e) proiectul presupune emisii poluante şi zgomot în perioada de realizare a proiectului și în timpul funcțíonării ;

f) proiectul nu presupune risc de accident.

**2. Localizarea proiectului**

2.1. Proiectul va fi amplasat în intravilan com. Ogrezeni, nr. 760-762 bis, jud. Giurgiu conf. certificatului de urbanism nr. 18/05.065.2017

2.2. în zonă nu există o abundenţă a resurselor naturale şi nu este cazul capacităţii regenerative a acestora;

2.3.capacitatea de absorbţie a mediului se concretizează prin faptul că:

-proiectul nu se află în zone umede;

-proiectul nu se află în zone costiere;

-proiectul nu se află în zone montane;

-proiectul nu se află în parcuri şi rezervaţii naturale;

-proiectul nu se află în arii în care standardele de calitate a mediului să fi fost depăşite,

-proiectul nu se află în zone de protecţie specială, ca cele desemnate de OUG nr. 57/2007, zonele prevăzute prin Legea nr. 5/2000, zone de protecţie instituite conform Legii apelor nr. 107/1996, cu modificările şi completările ulteriore şi HG nr. 930/2005;

-proiectul nu se află în peisaje cu semnificaţie istorică, culturală sau arheologică.

**3. Caracteristicile impactului potenţial**

-proiectul nu este extins ca arie geografică şi nu afectează un număr mare de persoane ;

-proiectul nu are impact transfrontier;

-mărimea şi complexitatea impactului generate de proiect - nu este cazul;

-probabilitatea impactului generat de proiect – nu este cazul;

-durata, frecvenţa şi reversibilitatea impactului generate de proiect - nu este cazul.

**II.**  **Motivele care au stat la baza luării deciziei etapei de încadrare în procedura de evaluare adecvată:**

* conform deciziei etapei de evaluare iniţială nr. 7492/SAAA/21.09.2017 proiectul propus  **nu intră** sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor natural protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat în intravilan com. Ogrezeni, jud. Giurgiu.

- pe parcursul procedurii nu s-au înregistrat observaţii din partea publicului.

|  |  |  |  |
| --- | --- | --- | --- |
| **Etapa din procedura de reglementare** | **A.P.M. Giurgiu** | **Titular proiect** | **Participări ale publicului în procedura derulată** |
| Solicitare acord de mediu | Afişare pe pagina web în data de  21.09.2017 | Ziarul „Jurnal Giurgiuvean” din 28.09.2016 şi afişare la sediul Primăriei Ogrezeni, în data de 26.09.2016 | Nu s-au înregistrat contestaţii din partea publicului şi nu s-au înregistrat solicitări privind consultarea documentaţiei. |

**Condiţiile de realizare a proiectului:**

* ***Protecţia calităţii apelor:***
* alimentarea cu apă în scop potabil, și pentru umplerea piscinei se va face dintr-un foraj cu adâncimea de 56 metri;
* evacuarea apelor uzate menajere se va realiza într-un bazin betonat vidanjabil ;
* nu se vor evacua ape uzate în cursurile de suprafaţă sau în subteran;
* deşeurile rezultate în timpul realizării lucrărilor se vor gestiona corespunzător, evitându-se contactul acestora cu apele de suprafaţă şi cu pânza freatică;
* indicatorii de calitate ai apelor uzate evacuate în reţeaua de canalizare se vor încadra în limitele maxime admise de H.G. nr. 351/2005 modificată şi completată prin H.G. nr. 783/2006, H.G. nr. 210/2007 şi H.G. nr. 1038/2010 şi cele admise de H.G. nr. 188/2002 – NTPA 002/2002, modificată şi completată prin H.G. nr. 352/2005 şi H.G. nr. 210/2007, corelat cu restricţiile impuse de operatorul care va efectua vidanjarea.
* ***Protecţia calităţii aerului:***
* în perioada de execuţie a lucrărilor sursele de poluare pentru aer vor fi autovehiculele şi utilajele folosite, transportul şi manipularea materialelor folosite;
* se vor lua măsuri de reducere a nivelului de praf pe durata realizării proiectului;
* se vor respecta standardele de calitate a aerului ambiental în orice condiţii atmosferice;
* se va respecta prevederile Legii nr. 104/2011 privind calitatea aerului înconjurător;
* se vor respecta prevederile STAS 12574-87 privind condițiile de calitate a aerului în zonele protejate.

***Protecţia împotriva zgomotului şi vibraţiilor:***

* în timpul construcției se vor folosi utilaje cât mai silențioase în vederea diminuării fonice.
* în timpul funcționării obiectivului surda de zgomot o prezintă terasa;
* se vor impune amenajări special pentru protecția împotriva zgomotului și vibrațiilor;
* se vor respecta prevederile STAS 10009-88 privind protecţia împotriva zgomotului şi vibraţiilor.
* ***Protecţia solului şi subsolului:***
* deşeurile menajere vor fi evacuate de o unitate de salubrizare în baza unui contract încheiat de beneficiar;
* deșeurile rezultate în urma realizării proiectului vor fi gestionate de către constructor;
* lucrările de săpătură vor afecta parțial solul și subsolul; la finalizarea lucrărilor se vor face nivelarea și tasarea solului;
* se va evita impurificarea solului cu produse petroliere rezultate de la utilajele și mijloacele de transport utilizate pentru executarea lucrărilor;
* se interzice depozitarea deșeurilor pe amplasamentele neautorizate;
* după finalizarea lucrărilor de execuţie, se vor lua măsuri pentru redarea în folosinţă a terenului ocupat în urma lucrărilor.
* se vor respecta prevederile Legii nr. 211/2011 privind regimul deşeurilor.

***Alte condiții***

Faza de realizare a obiectivului şi organizarea de şantier:

Lucrările necesare organizării de şantier :

- lucrările de organizare a şantierului vor fi de anvergură redusă, amplasate pe terenul beneficiarului, cu acces din drumul existent;

- deşeurile menajere se vor colecta în pubele şi vor fi preluate de serviciul de salubrizare al localităţii;

- se va anunţa A.P.M. Giurgiu în cazul apariţiei unor elemente noi în timpul execuţiei lucrărilor, neprecizate în documentaţie;

- se vor lua măsuri astfel încât pe perioada de execuţie a lucrărilor să nu se producă zgomote şi disconfort care ar putea afecta vecinătăţile;

- se vor respecta prevederile STAS 10009-88 privind protecţia împotriva zgomotului şi vibraţiilor;

- supravegherea executării lucrărilor în vederea respectării proiectului de execuţie;

- anunţarea A.P.M. Giurgiu în maxim două ore în cazul când apar situaţii deosebite care ar putea să afecteze mediul înconjurător;

- respectarea legislaţiei de mediu în vigoare;

- să permită accesul reprezentanţilor autorităţii de mediu în incinta obiectivului şi să pună la dispoziţia acestora toate documentele clarificatoare privind protecţia mediului.

- lucrările organizării de șantier se vor realiza în interiorul incintei ;

- deșeurile din construcții vor fi depozitate în incinta amplasamentului, în spațiu special amenajat și preluat de unități specializate;

Lucrări de refacere a amplasamentului:

- la finalizarea lucrărilor se va face nivelarea şi tasarea solului, aducând terenul la starea iniţială;

- în cazul în care spaţiile verzi vor fi afectate de realizarea proiectului, acestea vor fi refăcute la finalizarea lucrărilor;

- se vor lua măsuri astfel încât pe perioada de execuție a lucrărilor să nu se producă zgomote și disconfort care ar putea afecta vecinătățile; se vor respecta prevederile STAS 10009-88 privind protecția împotriva zgomotului și vibrațiilor;

- solicitarea **revizuirii autorizaţiei de mediu** în conformitate cu prevederile Ord. 1798/2007, la punerea în funcţiune a obiectivului;

- la finalizarea proiectului se va anunţa A.P.M. Giurgiu în vederea efectuării unui control de specialitate pentru verificarea respectării condiţiilor din decizia etapei de încadrare, conform prevederilor art. 49, alin. (3) din Ord. 135//2010;

Prezenta decizie poate fi contestată în conformitate cu prevederile Hotărârii guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**Menţiuni despre procedura de contestare administrativă şi contencios administrativ**

Conf. art. 24, 25 şi 29 din HG 445/2009 privind evaluarea impactului anumitor proiecte publice şi private asupra mediului:

(1)” Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

(2) Se poate adresa instanţei de contencios administrativ competente şi orice organizaţie neguvernamentală care îndeplineşte cerinţele prevăzute la art. 2 lit. e), considerându-se că acestea sunt vătămate într-un drept al lor sau într-un interes legitim.

(3) Actele sau omisiunile autorităţii publice competente care fac obiectul participării publicului se atacă odată cu decizia etapei de încadrare, cu acordul de mediu sau, după caz, cu decizia de respingere a solicitării acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

(1) Înainte de a se adresa instanţei de contencios administrativ competente, persoanele prevăzute la art. 24 au obligaţia să solicite autorităţii publice emitente a deciziei menţionate la art. 24 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

(2) Autoritatea publică emitentă are obligaţia de a răspunde la plângerea prealabilă prevăzută la alin. (1) în termen de 30 de zile de la data înregistrării acesteia la acea autoritate.

(3) Procedura de soluţionare a plângerii prealabile prevăzute la alin. (1) şi (2) este gratuită şi trebuie să fie echitabilă, rapidă şi corectă.”